laion/Wikipedia-Exotic huggingface dataset:
This Woman

This Woman (בעברית: האישה הזו) הוא אלבומה העשירי של זמרת הקאנטרי האמריקאית ליאן ריימס, אשר יצא לאור ב-25 בינואר 2005. אלבום זה בניגוד לקודמו הכיל מוזיקת קאנטרי ובכך ריימס כינתה אלבום זה כ"חזרה לשורשים" לאחר שאלבומה הקודם הכית מוזיקת פופ ו-R&B. מבחינה לירית האלבום עוסק באהבה, התאהבות ונישואין. לטענת ריימס אלבום זה נכתב בהשראת נישואיה לרקדן הליווי שלה דין שרמט. האלבום לא זכה להצלחה דומה לזו של אלבומו הקודם כאשר הגיע למעמד זהב בארצות הברית. בדומה לאלבומיה הקודמים ריימס לא הייתה שותפה לרוב כתיבת שירי האלבום אך הייתה שותפה לכתיבת 3 מהם. מתוך האלבום יצאו 4 סינגלים: "Nothin' 'Bout Love Makes Sense" אשר יצא כסינגל הראשון מהאלבום והגיע למקום ה-5 במצעד שירי הקאנטרי האמריקאי, "Probably Wouldn't Be This Way" אשר הגיע למקום ה-3 במצעד שירי הקאנטרי האמריקאי, "Something's Gotta Give", אשר הגיע למקום ה-2 במצעד שירי הקאנטרי האמריקאי ו-"Some People" אשר לא הצליח לשחזר את הצלחת השירים הקודמים הוגיע למקום ה-34 בלבד במצעד שירי הקאנטרי האמריקאי. כל שירי האלבום הם שירים מקוריים מלבד השיר "I Dare You" שהוא גרסת כיסוי לשירם של להקת SHeDAISY. בנוסף למהדורה הרגילה של האלבום לאלבום גם יצאה מהדורה אשר הייתה בלעדית לטרגט וליפן אשר הכילה שיר נוסף. מידע על האלבום This Woman באתר MusicBrainz מידע על האלבום This Woman באתר AllMusic האלבום This Woman באתר Discogs האלבום This Woman באתר ספוטיפיי פיטר אמטו, גרג פגני, ליאן ריימס, דן האף
Fefe

Fefe (בעברית: פיפי) הוא סינגל שהוקלט על ידי הראפר האמריקאי 6ix9ine בשיתוף הראפרית הטרינידדית ניקי מינאז'. השיר יצא לאור ב-22 ביולי 2018, על ידי חברת התקליטים TenThousand Projects, כסינגל שני מתוך האלבום "Dummy Boy". במהלך שנת 2018, קטע בשם "Fefe" דלף לפני שיצא השיר באופן רשמי. במהלך סיבוב ההופעות האירופי שלו ביוני 2018, חשף 6ix9ine כי הוא מתכנן להוציא את השיר בהשתתפות אורח מפתיע כאשר יחזור לארצות הברית. ב-18 ביולי הוא שיתף באינסטגרם אודיו קליפ של השיר, עם הכיתוב "Subscribe before Sunday". ב-20 ביולי הכריז כי השיר ייצא יומיים לאחר מכן. ב-22 ביולי יצא השיר באופן רשמי להורדה דיגיטלית. ב-24 ביולי טען 6ix9ine כי יתרום חלק ממכירות הסינגל לתוכניות הנוער בניו יורק. השיר נכתב על ידי 6ix9ine, ניקי מינאז', מורדה ביטס, אנדרו גרין וקובאץ, והופק על ידי קובאץ ומורדה ביטס. בהמשך, שיתפו 6ix9ine ומינאז' פעולה גם בשיר "Trollz", שיצא לאור ב-12 ביוני 2020. השיר נכלל גם כרצועת בונוס באלבום הבכורה של 6ix9ine,‏ "Dummy Boy", וגם באלבום האולפן הרביעי של מינאז', "Queen". הווידאו קליפ הרשמי של השיר הועלה לערוץ היוטיוב של 6ix9ine ב-12 ביוני 2020. נכון לאוגוסט 2021, מונה הצפיות של הקליפ עומד על כ-975 מיליון צפיות. מידע על הסינגל "Fefe" באתר מיוזיק בריינז סרטון השיר "Fefe" באתר יוטיוב 6ix9ine, ניקי מינאז', מורדה ביטס, אנדרו גרין, קובאץ FEFE 6ix9ine, Genius, ‏2020-05-24 (באנגלית) "FEFE / 6ix9ine", Tidal Tosten Burks, Fans Think a Nicki Minaj and 6ix9ine Collab Is Coming Soon - XXL, XXL Mag (באנגלית) Peter A. Berry, 6ix9ine, Nicki Minaj and Murda Beatz Drop Colorful "Fefe" Video - XXL, XXL Mag (באנגלית) Shawn Grant, The Source |Tekashi 6ix9ine to Donate Sales from 'FEFE' to NYC Youth Programs, The Source, ‏2018-07-24 (באנגלית) Nicki Minaj and Tekashi 6ix9ine Team Up on 'Trollz' Track, TMZ (באנגלית) Aleia Woods, 6ix9ine and Nicki Minaj Release New Song "Trollz": Listen, XXL Mag (באנגלית) 6ix9ine, Nicki Minaj, Murda Beatz - “FEFE” (Official Music Video) Dummy Boy - 6ix9ine, נבדק ב-2020-06-12
אמת מארץ תצמח

אמת מארץ תצמח הוא ספר הפרוזה הראשון של הרב חיים סבתו, מראשי ישיבת ההסדר במעלה אדומים. הספר בנוי משלושה סיפורים קצרים המבוססים על סיפורים אמיתיים על הקהילה היהודית בעיר חלב ומכילים חוויות אישיות של הסופר כנער ופרטים אוטוביוגרפים רבים. הנובלה המרכזית בספר מספרת על הפילוסוף והוגה הדעות היהודי-צרפתי בני לוי ועל חזרתו בתשובה. הסיפור מתחיל באבי סביו, חכם פרוש מן הציבור בשם חכם רפאל שפורטה שאינו מסכים להצטרף לחרם כנגד חברת כל ישראל חברים, בשל פרישותו וחוסר רצונו להתערב בעסקי הציבור ועל אף הפצרת הרב הראשי של ארם צובא, שבשל כך מקפיד עליו. הגלגל מתגלגל כך שנכד החכם מתמנה למנהל בית הספר של כל ישראל חברים, ובנו, גיבור הסיפור נוסע לצרפת הופך למנהיג מרד הסטודנטים בפריז ולתלמידו של 'הפילוסוף הנודע' (כינוי לז'אן פול סארטר). לאחר אכזבתו מכישלון המהומות מזדמנת לו נסיעה לארץ ישראל שבה הוא מבקר בכותל המערבי ופוגש יהודי חלבי המזכיר לו את סבו ומחזיר אותו אל שורשיו היהודיים ואל מסורת אבותיו. שם הסיפור מרמז על הגלגל שחוזר פעמיים: בפעם הראשונה קפידתו של הרב מתקיימת וצאצאיו של חכם שפורטה עזבו את היהדות בגלל חברת כל ישראל חברים. בפעם השנייה חוזר הגלגל לאותו צאצא והוא מגלה מחדש את יהדותו על ידי חכם חלבי. סיפור בלשי על כתב יד שנעלם למשך שבעה דורות. שזורים בו מתחים רבים, ביניהם היחס לשבתאות בחלב וביהדות המזרח בכלל, וכן אופיים של החלבים ובעיקר תקיפותם. אר"ץ היא ראשי תיבות ידועים לארם צובא, ושם הסיפור רומז לחיפוש אחר האמת של בני ארם צובא במתח בין סנגוריה לקפדנות. בשני הסיפורים הראשונים המספר הוא בן דמותו של הסופר, בן הקהילה החלבית בעל חוויה דתית עמוקה, גאווה גדולה בבני עדתו וההשתפכויות הרבות על בני הקהילה, חכמיה ומנהגיה. תיאור המקונן על העולים מכל פזורות ישראל בשנות ה-50, איך השאירו אחריהם קהילות מפוארות ועל נחלתם במעברת בית מזמיל הלא היא קריית יובל של ימינו לא הגיעו. המספר הוא נער צעיר הגדל במעברה ומספר על סבו מחכמי חלב (רומז לסב המחבר מצד אמו, חכם אהרן שויקה), דמות שמתלווה לאורך כל הספר ומאיר דרכה על דור שהלך ואבד, דור עולים שנפגש בארץ, ומפגש בין דמויות ממרוקו מפולין ומגרמניה שלא מצאו מקום ליהדותם בארץ ישראל. יצא לאור בשנת 1997 על ידי הוצאת ידיעות ספרים בעריכת יהודה מלצר. הספר תורגם לאנגלית בשם Aleppo tales על ידי פיליפ סימפסון ויצא לאור בהוצאת טובי (Toby Press) בקונטיקט ב-2004. אמת מארץ תצמח, באתר ידיעות ספרים הספר "אמת מארץ תצמח", באתר "סימניה"
לב של כלב

לב של כלב (ברוסית: Собачье сердце) הוא סרט סובייטי שחור-לבן משנת 1988 בבימויו של ולדימיר בורטקו, אשר מבוסס על הרומן של מיכאיל בולגקוב "לב כלב". מדע בדיוני סובייטי המתרחש על רקע מהפכת אוקטובר. המנתח הנודע פרוברז'נסקי זקוק לכלב לצורך ניתוח מהפכני שיהפוך אותו לאדם. הוא מוצא כלב משוטט ומשתיל בו מספר חלקים אנושיים מגופו של פושע. הכלב הופך בהדרגה לאנושי, עד שהמהלך מושלם אך הכלב-אדם מקבל על עצמו את אישיותו של הפושע, והופך את חייו של המנתח לבלתי נסבלים. "לב של כלב", במסד הנתונים הקולנועיים IMDb (באנגלית) "לב של כלב", באתר AllMovie (באנגלית) "לב של כלב", באתר Rotten Tomatoes (באנגלית) "לב של כלב", במסד הנתונים הקולנועיים KinoPoisk (ברוסית) https://www.rottentomatoes.com/m/sobachye_serdtse_heart_of_a_dog ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
תהודת הציקלוטרון

תהודת הציקלוטרון הוא מונח בפיזיקה של חומר מעובה, המתאר את האינטראקציה של כוחות חיצוניים עם חלקיקים טעונים בתוך שדה מגנטי, שנעים בתנועה מעגלית. המונח נקרא על שם הציקלוטרון, מאיץ חלקיקים מחזורי המשתמש בשדה חשמלי המתנודד בהתאם לתהודה כדי להוסיף אנרגיה קינטית לחלקיקים טעונים. תדר הציקלוטרון הוא התדר של חלקיק טעון הנע בניצב לכיוון של שדה מגנטי אחיד B (גודל וכיוון קבועים). מכיוון שתנועה זו היא תמיד מעגלית, תדר הציקלוטרון מתקבל בהשוואת הכוח הצנטריפטלי לכוח לורנץ (הכוח המגנטי) מסת החלקיקים m, מטען q, מהירות v, ורדיוס התנועה המעגלית r : ( m v 2 ) / r = q B v {\displaystyle (mv^{2})/r=qBv} המהירות הזוויתית של הסיבוב שלו היא אם כן: ω = q B / m {\displaystyle \omega =qB/m} לכן ניתן לקבל גם את משוואת תדר הסיבוב (שהוא תדר הציקלוטרון): f = ω / 2 π = q B / 2 π m {\displaystyle f=\omega /2\pi =qB/2\pi m} ניתן לראות כי תדר הציקלוטרון אינו תלוי ברדיוס ומהירותו ולכן אינו תלוי באנרגיה הקינטית של החלקיק. כל החלקיקים עם אותו יחס מטען למסה מסתובבים סביב קווי שדה מגנטי באותו תדר. זה נכון רק בגבול הלא-רלטיביסטי, ומבסס את עקרון פעולת הציקלוטרון. תדר הציקלוטרון שימושי גם בשדות מגנטיים שאינם אחידים, בהם התנועה היא כמעט סלילית - בכיוון המקביל לשדה המגנטי התנועה אחידה ואילו במישור בניצב לשדה המגנטי התנועה היא מעגלית. סכום שתי התנועות הללו נותן מסלול בצורת סליל. עד כה, דברנו על יחידות SI. במקרים מסוימים תדירות הציקלוטרון ניתנת ביחידות גאוסיות. ביחידות גאוסיות כוח לורנץ משתנה ב 1 / c {\displaystyle 1/c}  , מהירות האור, שמוביל ל: ω = v / r = q B / m c {\displaystyle \omega =v/r=qB/mc} עבור חומרים עם מעט מאוד מגנטיות או ללא כלל, אנחנו יכולים למדוד את H (שדה מגנטי הנוצר מזרמים חופשיים בלבד) במקום את B. ω = v / r = q B / m c {\displaystyle \omega =v/r=qB/mc} יש לשים לב שהמרה של ביטוי זה ליחידות SI, מכניסה גורם של ואקום פרמיאבילי ( μ 0 {\displaystyle \mu _{0}} ). עבור חומרים מסוימים, תנועת האלקטרונים עוקבת אחר לולאות התלויות בשדה המגנטי המופעל, אך לא בדיוק באותה צורה. עבור חומרים אלו אנו מגדירים מסה אפקטיבית של ציקלוטרון, m ∗ {\displaystyle m^{*}} , כך שמתקבל: ω = q B / m ∗ {\displaystyle \omega =qB/m^{*}} M. Alonso & E. Finn, Addison Wesley, Physics, 1996 Kittel, Charles, Introduction to Solid State Physics, 8th edition Ashcroft and Mermin, Solid State Physics ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תהודת הציקלוטרון".
יחסי קוריאה הדרומית – קזחסטן

יחסי קוריאה הדרומית–קזחסטן הם היחסים הדו-צדדיים שבין הרפובליקה של קוריאה לבין רפובליקת קזחסטן. שתי המדינות כוננו את היחסים הדיפלומטיים ביניהן ב-28 בינואר 1992, זמן קצר לאחר שקזחסטן קיבלה עצמאות מברית המועצות. שתי המדינות משתפות פעולה בתחומים שונים כמו פוליטיקה, כלכלה והחינוך. בשנת 2002 התגוררו בקזחסטן כ-105 אלף קוריאנים שנקראים גם קוריאו-סאראם. מאז כינון היחסים, שתי המדינות העמיקו בהדרגה את היחסים הכלכליים ביניהן, כשקזחסטן הפכה לשותפת הסחר הגדולה ביותר של דרום קוריאה במרכז אסיה. עסקים קוריאנים השקיעו יותר מ-2 מיליארד דולר בקזחסטן, ואזרחי דרום קוריאה מעורבים ביותר מ-300 חברות קזחיות. בשנת 2018 עמד היקף הסחר בין המדינות על כ-4.8 מיליארד דולר. דרום קוריאה ייצאה לקזחסטן סחורות בשווי 3.4 מיליארד דולר, עיקרן הוא מכונות, מתכות ופלדה וציוד חשמלי, ואילו קזחסטן ייצאה לדרום קוריאה סחורות בשווי כולל של 1.36 מיליארד דולר, עיקרן מינרלים, מתכות וכימיקלים אנאורגנים. בשנת 2005 הוקמה האגודה ללימודי קזחסטן בקוריאה (ASAK) לאחר ביקורו של נשיא רו מו-היון בקזחסטן. האגודה מתיימרת לשפר את היחסים בין המדינות ואת המחקר האקדמי על קזחסטן, בדגש על המחקר בנושא החלוקה האתנית במדינה. מתחילת שנות ה-60 של המאה ה-19 קוריאנים רבים נמלטו מחצי האי לרוסיה השכנה. בשנת 1937, לאחר עליית סטלין לשלטון בברית המועצות, הוחלט לגרש כ-170 אלף מהם מאזורי הגבול לאזורים מרוחקים יותר, ובעיקרם מרכז אסיה. כ-40 אלף מתוכם מתו במהלך המסע. לאחר הגירוש הועברו הקוריאנים תהליך של רוסיפיקציה, בו נדרשו ללמוד את הערכים הסובייטים, וכן נאסר עליהם ללמוד קוריאנית, איסור שנמשך עד עלייתו לשלטון של ליאוניד ברז'נייב. מדיה וקבצים בנושא יחסי קוריאה הדרומית – קזחסטן בוויקישיתוף שגרירות קזחסטן בקוריאה הדרומית Cooperation of the Republic of Kazakhstan with the Republic of Korea בתאריך 27 ביולי 2011, בארכיון האינטרנט משרד החוץ של קוריאה הדרומית, בארכיון האינטרנט משרד החוץ של קזחסטן בתאריך 24 במאי 2008, בארכיון האינטרנט Astana hosting Kazakhstan-South Korea business forum בתאריך 8 בפברואר 2012, בארכיון האינטרנט Kazakhstan, South Korea Vow To Boost Ties, Radio Free Europe, ‏22 בספטמבר 2006 Kazakhstan imports from South Korea, Trading Economics South Korea imports from Kazakhstan, Trading Economics Zukhra Iakupbaeva, Central Asia’s Koreans in Korea: There and (Mostly) Back Again, openDemocracy, ‏28 באוגוסט 2019 MICHAEL VINCE KIM, Untold Stories: The Koreans of Kazakhstan, lens culture The Koreans of Kazakhstan, pdnonline, ‏30 ביוני 2016
חמישה ערבים

חמישה ערבים (ברוסית: Пять вечеров) הוא סרט דרמה סרט סובייטי מאת ניקיטה מיכאלקוב משנת 1978 - על פי מחזה מאת אלכסנדר וולודין. במהלך מלחמת העולם השנייה, הקשר הרומנטי בין תמרה לסאשה התנתק. יותר מעשר שנים מאוחר יותר, מגיע סאשה למוסקבה ומזהה במקרה את ביתה של אהובתו, שעדיין חיה במקום. במשך חמישה ערבים מנסים השניים לגשר על פערי הזמן ואולי אפילו לחדש את אהבתם שנגוזה, דרכם מנסה מיכאלקוב לדון באובדן האמונה בטוב שבחיים. "חמישה ערבים", במסד הנתונים הקולנועיים IMDb (באנגלית) "חמישה ערבים", באתר AllMovie (באנגלית) "חמישה ערבים", במסד הנתונים הקולנועיים KinoPoisk (ברוסית) https://www.kinolorber.com/film/fiveevenings
האתרים הערביים-נורמניים בפלרמו והקתדרלות של צ'פלו ומונריאלה

האתרים הערביים-נורמניים בפלרמו והקתדרלות של צ'פלו ומונריאלה (באיטלקית: Palermo arabo-normanna e le cattedrali di Cefalù e Monreale) הם סדרה של תשעה מבנים דתיים ואזרחיים שנמצאים על החוף הצפוני של סיציליה מתקופת ממלכת סיציליה הנורמנית (1130–1194). הם נוספו לרשימת אתרי המורשת העולמית של ארגון אונסק"ו בשנת 2015. סיציליה אוכלסה ונשלטה על ידי עמים שונים במהלך ההיסטוריה שלה (אנ'). בימי קדם היא אוכלסה ברובה על ידי מושבות יווניות, אך פלרמו הייתה פיניקית-קרתגנית, ואז נכבשה על ידי האימפריה הרומית. לאחר שהאימפריה פוצלה, הייתה סיציליה תחת שלטון ביזנטי. הערבים כבשו את האי במאה התשיעית ואחריהם כבשו הנורמנים את האי במאה ה-11. הנורמנים, שהקימו ממלכה משלהם בסיציליה, היוו את המעמד הגבוה, ואילו אוכלוסיית האי הייתה ברובה ממוצא יווני או ערבי. תערובת של תרבויות אלה הביאה לסגנון האמנות האישי של סיציליה, המכונה כיום כ"התרבות הנורמנית-ערבית-ביזנטית (אנ')". הנורמנים שילבו את השיטות הטובות ביותר של האדריכלות הערבית והביזנטית באמנות שלהם. סגנון אמנות זה בולט במיוחד באדריכלות. לדוגמה, החלק החיצוני הקומפקטי של קתדרלת מונריאלה תואם את הבנייה הנורמנית בסגנון רומנסקי. הקשתות החופפות, אותן ניתן לראות מעל המרפסת בחזית ובמיוחד מעשה התשבץ באפסיס האחורי, הם אלמנטים בסגנון ערבי. בפנים, הפסיפסים על בסיס הזהב על הקירות מראים את ההשפעה הביזנטית. המבנים האינדיבידואליים המהווים חלק מאתר מורשת התרבות העולמית נמצאים בעיקר בצד הצפוני של האי סיציליה. שתי טירות, ארבע כנסיות, כולל הקתדרלה, וגשר שוכנים בפלרמו, שהייתה בירת ממלכת סיציליה הנורמנית. שתי קתדרלות נוספות ממוקמות בערים בסיציליה, שהיו מושב בישופויות חשובות בימי הביניים. באופן ספציפי, אתר המורשת העולמית של פלרמו הערבית-נורמנית והקתדרלות של צ'פלו ומונריאלה כוללים את תשעת המבנים הבאים: מדיה וקבצים בנושא האתרים הערביים-נורמניים בפלרמו והקתדרלות של צ'פלו ומונריאלה בוויקישיתוף Palermo Arabo-normanna e le Cattedrali di Cefalù e Monreale (באיטלקית) ו(באנגלית) האתרים הערביים-נורמניים בפלרמו באתר אונסק"ו "The stunning Norman cathedral of Monreale, Sicily, Italy". The Thinking Traveler. ABTOI. Antonino Buttitta; J -Y Marin; Jean-Marie Levesque; Musée de Normandie, Les Normands en Sicile: XIe-XXIe siècles : histoire et légendes, 5 Continents, 2006, p. 14; Quote: ”Le genie architectural des Normands a su s’adapter aux lieux en prenant ce qu’il y a de meilleur dans le savoir-faire des batisseurs arabes et byzantins.”
יצירה לא גמורה לפסנתר מכני

יצירה לא גמורה לפסנתר מכני (ברוסית: Неоконченная пьеса для механического пианино) הוא סרט דרמה סובייטי משנת 1977 בבימויו של ניקיטה מיכאלקוב. הסרט מהווה תיאור אלגנטי ומלא חמלה של אכזבות אישיות, בינוניות וצער מלנכולי, על פי סיפורים של צ'כוב, ביניהם המחזה הבלתי גמור – פלאטונוב. משפחה ענפה מתכנסת בביתה הכפרי והאריסטוקרטי של אלמנת גנרל ברוסיה הצארית. על רקע דיונים קלילים על אצולה מתנוונת, נרקם לו סיפור של אהבה מתחדשת. יצירת מופת של אווירה, צבע, תאורה אקספרסיבית ודיאלוג פיוטי. "יצירה לא גמורה לפסנתר מכני", במסד הנתונים הקולנועיים IMDb (באנגלית) "יצירה לא גמורה לפסנתר מכני", באתר AllMovie (באנגלית) "יצירה לא גמורה לפסנתר מכני", במסד הנתונים הקולנועיים KinoPoisk (ברוסית) https://sovietmoviesonline.com/drama/135-neokonchennaya-pesa-dlya-mehanicheskogo-pianino.html ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לשכב עם אחרים

לשכב עם אחרים (באנגלית: Sleeping with Other People) הוא סרט קומדיה רומנטית אמריקאי משנת 2015, אשר בוים ונכתב על ידי לסלי הידלנד. בסרט מככבים ג'ייסון סודייקיס, אליסון ברי, נטשה ליון, אמנדה פיט ואדם סקוט. לאחר שאיבדו את בתוליהם זה לזו בימי הקולג', ג'ייק ולייני נפגשים שנים אחר כך בסדנה של מכורים למין אנונימיים. לאחר דייט כושל, הם מחליטים להישאר ידידים ומפתחים מערכת יחסים חברית קרובה. על אף ניסיונותיהם ליצור זוגיות עם אנשים אחרים, השניים מתאהבים זה בזו, אך מדכאים בכוח את רגשותיהם. כשכל אחד מהם נקלע אל תוך משבר אישי, הקרבה בינם מתחילה לפגוע בשגרת חייהם. ג'ייסון סודייקיס - ג'ייק אליסון ברי - איילין "לייני" דלטון אדם סקוט - מתיו סובבצ'יק ג'ייסון מנטזוקאס - זאנדר אמנדה פיט - פאולה נטשה ליון - קארה לאחר צאתו לאקרנים של הסרט "הרווקה", התסריטאית ובמאית לסליי הידלנד החלה לסבול מדיכאון. היא העבירה את כל שעות היום בכתיבה, זאת כתחליף לטיפול פסיכולוגי. לאחר שמצאה את עצמה בזוגיות פוגענית ובוגדנית, לסליי החליטה לכתוב סרט שיעסוק בהתמכרות למין. לצורך כך, היא השתתפה בפגישות של מכורים וקראה ספרים בנושא על מנת ללמוד. היא בחרה ליצור קומדיה רומנטית ולא דרמה על מנת להשתחרר ממצבה הנפשי הקשה, ותיארה את הסרט כגרסה של "כשהארי פגש את סאלי..." ל"אידיוטים". הצגת הבכורה של "לשכב עם אחרים" התקיימה ב-24 בינואר 2015 בפסטיבל "סאנדנס". מיד לאחר מכן, חברת "IFC Films" רכשה את זכויות ההפצה של הסרט. בטרם הוא עלה לבתי הקולנוע, הוא הוקרן בשלל פסטיבלים - "סרסוטה" ו"טרייבקה" באפריל, "מונטקלייר" במאי ו"סיאטל" ו"אדינבורו" ביוני. בצפון אמריקה, החלו הקרנות הסרט באופן רשמי ב-11 בספטמבר, ובישראל שבוע אחר כך, ב-17 בספטמבר. אתר האינטרנט הרשמי של לשכב עם אחרים (באנגלית) "לשכב עם אחרים", במסד הנתונים הקולנועיים IMDb (באנגלית) "לשכב עם אחרים", באתר נטפליקס "לשכב עם אחרים", באתר AllMovie (באנגלית) "לשכב עם אחרים", באתר Rotten Tomatoes (באנגלית) "לשכב עם אחרים", באתר Box Office Mojo (באנגלית) "לשכב עם אחרים", באתר Metacritic (באנגלית) "לשכב עם אחרים", באתר אידיבי "לשכב עם אחרים", במסד הנתונים הקולנועיים KinoPoisk (ברוסית) Kate Erbland, ‏Leslye Headland Says She Felt "Suicidally Depressed" After "Bachelorette"‎, ‏Cosmopolitan, ‏27 בינואר 2015 Lizzy Goodman, ‏Leslye Headland Is Now Gunning For Our Sex Lives, ‏Elle, ‏29 ביולי 2015 David Fear, ‏Leslye Headland: Meet the New Queen of Raunch Comedy, ‏Rolling Stone, ‏10 בספטמבר 2015 Sleeping With Other People, ‏Sundance Institute Ifc Films Acquires 'Sleeping With Other People' – Ifc Entertainment, ‏IFC Films, ‏6 בפברואר 2015 Sleeping With Other People, ‏Tribeca Film Festiva Sleeping with Other People, ‏Edinburgh International Film Festival Patrick Hipes, ‏'Sleeping With Other People' Trailer: Rooting For Sudeikis & Brie To Get It On Already‎, ‏Deadline, ‏25 ביוני 2015 לשכב עם אחרים, עין הדג
Whatever We Wanna

Whatever We Wanna (בעברית: מה שנרצה) הוא אלבומה ה-11 של הזמרת הקאנטרי האמריקאית ליאן ריימס, אשר יצא ב-6 ביוני 2006. בשונה מאלבומים אחרים שלה אלבום זה לא הכיל מוזיקת קאנטרי אלא הכיל מוזיקת רוק ופופ-רוק. האלבום לא יצא לאור בכל העולם אלא רק באירופה, ברזיל וטאיוואן. במקור האלבום היה אמור לצאת גם בארצות הברית ואף הועלה לקראת רכישה מוקדמת ב-iTunes ארצות הברית, אך בסופו של דבר הוחלט לבטל את הוצאתו במדינה בעקבות הצלחת השיר "Something's Gotta Give" שגרמה לעלייה במכירות של אלבומה הקודם בארצות הברית ולכן מחשש שאלבום זה "יגנוב את הפוקוס" לאלבומה הקודם בארצות הברית, יציאתו במדינה בוטלה. מתוך האלבום יצאו לאור 3 סינגלים: "And It Feels Like" אשר יצא כסינגל הראשון מהאלבום ב-5 במאי 2006, "Strong", אשר יצא כסינגל השני כחודש וחצי לאחר מכן והסינגל השלישי והאחרון מהאלבום "Everybody's Someone" בשיתוף עם הזמר בריאן מקפדן אשר יצא בספטמבר אותה שנה. מידע על האלבום Whatever We Wanna באתר MusicBrainz מידע על האלבום Whatever We Wanna באתר AllMusic האלבום Whatever We Wanna באתר Discogs דן האף, גרג פגני, צ'רלי צ'דג', מרטין סוטון, כריסטופר נלי, ג'רמי ווטלי
Family

Family (בעברית: משפחה) הוא אלבומה ה-12 של זמרת הקאנטרי האמריקאית ליאן ריימס אשר יצא ב-9 באוקטובר 2007 על ידי קורב רקורדס. את האלבום הפיקו דן האף, טוני בראון ורבא מק'נטייר וריימס הייתה שותפה לכתיבת כל שירי האלבום ביחד עם דארל בראון, בלייר דיילי ובעלה של ריימס. כותב השירים הידוע טרוי וגאס היה שותף גם הוא לכתיבת אחד משירי האלבום. זהו היה האלבום הראשון בקריירה של ריימס שבו היא הייתה שותפה לכתיבת כל השירים. האלבום הגיע בשיאו למקום ה-4 בארצות הברית ומכר כ-74 אלף עותקים בשבוע הראשון ליציאתו. עם יציאתו הוא זכה לביקורות חיוביות מהמבקרים אשר שיבחו את הביצועים של ריימס ואת הכתיבה שלה. הסינגל הראשון מהאלבום היה מועמד לפרס גראמי בקטגוריית "הביצוע הווקאלי הנשי הטוב ביותר בשיר קאנטרי" ואילו הסינגל השלישי גרף את אותה מועמדות שנה לאחר מכן. מתוך האלבום יצאו 4 סינגלים: "Nothin' Better to Do, אשר יצא ב-29 במאי 2007 והגיע למקום ה-14 במצעד השירים האמריקאי ואף היה מועמד לפרס גראמי. אחריו יצאו השירים: "Till We Ain't Strangers Anymore", "Good Friend and a Glass of Wine" ו-"What I Cannot Change" כאשר השניים האחרונים היו מועמדים לפרס גראמי אך הם לא זכו להצלחה במצעד שירי הקאנטרי. מידע על האלבום Family באתר MusicBrainz מידע על האלבום Family באתר AllMusic האלבום Family באתר Discogs האלבום Family באתר ספוטיפיי דן האף, טוני בראון, רבא מק'נטייר
אלמר באלינט

אלמר באלינט (במקור באואר, בהונגרית: Bálint Elemér; בודפשט, 4 בדצמבר 1888 – בודפשט, 20 באוגוסט 1966) היה מתמטיקאי יהודי-הונגרי, מרצה בכיר ופרופסור למדעי המתמטיקה (1952), חבר האקדמיה ההונגרית למדעים. אלמר באואר נולד במשפחה יהודית כבנם של מנהל המפעל מור באואר (1849–?) ושל ז'ופיה וייס (1864–?). בשנת 1911 קיבל תעודת הוראה באוניברסיטה הטכנולוגית של בודפשט. מונה למורה בבית הספר הריאלי הראשי של רובע 6 בבודפשט, וכן לימד במחלקה לגאומטריה תיאורית באוניברסיטה הטכנולוגית. הוא השלים את השכלתו באוניברסיטת גטינגן וקיבל תואר דוקטור בשנת 1915 על עבודת המחקר על השורשים הממשיים של משוואות בעלות מקדם ממשי. הוא גויס ושירת כחייל במלחמת העולם הראשונה. לאחר שחרורו פוטר ממשרתו מיד לאחר מאורעות הרפובליקה הסובייטית ההונגרית בשנת 1919. בשנת 1937 השיג הסמכה במתמטיקה אקטוארית ועד שנת 1938 היה האקטואר הראשי בסניף ההונגרי של "חברות הביטוח האוסטריות", ועד 1944 עבד במשרד ל"ביטוח פיקלר". לאחר מלחמת העולם השנייה בשנת 1945 עבר למשרד האוצר, שם פיקח על חברות הביטוח הפרטיות. בשנת 1948 התמנה לסמנכ"ל של קואופרטיב ביטוח החקלאים והשתתף בארגון חברת הביטוח הממלכתית, אך לאחר זמן קצר חזר למשרד האוצר ונתמנה לראש מחלקת "קופת החיסכון הלאומית" ה-OTP שהיה הבנק היחיד (והממלכתי) בהונגריה, בנק שקיים עד היום. בדצמבר 1950 נבחר לסגן נשיא "המכון הלאומי לפנסיה". בשנת 1951 התמנה לראש המחלקה למתמטיקה של "המכללה הטכנית הממלכתית". לאחר מכן עמד בראש מחלקת המתמטיקה של אוניברסיטת בודפשט לטכנולוגיה ולכלכלה. בהמשך היה פרופסור חבר בפקולטה להנדסת חשמל ואחר כך בפקולטה להנדסת מכונות וכיהן כדיקן עד פרישתו בשנת 1962. באלינט היה שותף לכתיבת ועריכת כמה לקסיקונים וכתבי עת בתחום המתמטיקה. על השורשים הממשיים של משוואות בעלות מקדם ממשי. (בודפשט, 1916) שיטות קירוב נומריות וגרפיות (בודפשט, 1955) קירוב שיטות מתמטיות עם בעיות טכניות (בודפשט, 1966) אשתו הייתה אילונה קייל (1889), בתם של פרנץ קייל והרמינה קלאמפר, אותה נשא לאישה ב־2 בפברואר 1914 בבודפשט. בדצמבר 1942 המיר את דתו לנצרות רומית-קתולית, על מנת להתחמק ממספר גזירות אנטי-יהודיות. הם התגרשו בשנת 1945. בשנת 1946 התחתן בשנית עם אנה קאפר. בנו הוא פאל באלינט. לקסיקון ביוגרפי הונגרי. אלמר באלינט Magyar életrajzi lexikon. Főszerk. Kenyeres Ágnes. Budapest, Akadémiai Kiadó, 1994 Irodalmi lexikon. Szerk. Benedek Marcell. Budapest, Győző A., 1927. לקסיקון יהודי הונגרי. אלמר באלינט Magyar zsidó lexikon. Szerk. Ujvári Péter. Budapest, Zsidó Lexikon, 1929. Révai Új Lexikona. Főszerk. Kollega Tarsoly István. Szekszárd, Babits, 1996. נקודת שם אלמר באלינט. Névpont Az engedélyt tartalmazó BM rendelet száma/évszáma: 33759/1906. Forrás: MNL-OL 30790. mikrofilm 166. kép 3. karton. Névváltoztatási kimutatások 1906. "Születési bejegyzése a pesti neológ izraelita hitközség születési akv. 2406/1888. folyószáma alatt". "Halotti bejegyzése a Budapest XII. kerületi állami halotti akv. 1556/1966. folyószáma alatt". "Gyászjelentése (1966. augusztus 25.) Magyar Nemzet, 22. évfolyam, 200. szám, 6. oldal". "Szülei házasságkötési bejegyzése a pesti neológ izraelita hitközség házassági akv. 169/1884. folyószáma alatt". "Házasságkötési bejegyzése a Budapest VI. kerületi polgári házassági akv. 129/1914. folyószáma alatt". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלמר באלינט".
יחסי יפן–נאורו

יחסי יפן–נאורו הם היחסים הדיפלומטיים הרשמיים שבין יפן לבין רפובליקת נאורו. בין יפן לבין רפובליקת נאורו מתקיימים יחסים דיפלומטיים רשמיים. היחסים הדיפלומטיים הרשמיים שבין שתי המדינות כוננו ב-1968. במסגרת היחסים הדיפלומטיים שבין יפן לנאורו מתקיימים ביקורים דיפלומטיים רבים, בעיקר מצד נשיאי נאורו לדורותיהם ביפן. האמר דה רובורט, נשיא נאורו (1981, 1982, 1983, 1984, 1987, 1989) ברנארד דואוליוגו, נשיא נאורו (1990, 1992, 1994) קינזה קלודומאר, נשיא נאורו (1997, 2000) לודוויג סקוטי, נשיא נאורו (2005, 2006, 2008) מרקוס סטיבן, נשיא נאורו (2009) ספרנט דאבווידו, נשיא נאורו (2012) בארון ואקה, נשיא נאורו (2017, 2018) ליונל איינגימאה, נשיא נאורו (2019) נאורו אינה מיוצגת ביפן, הן בדרג השגרירות והן בדרג הקונסולרי. יפן אינה מיוצגת בנאורו, הן בדרג השגרירות והן בדרג הקונסולרי. יפן האמינה את שגרירותה שבסובה, בירת פיג'י הסמוכה, על נאורו. מדיה וקבצים בנושא יחסי יפן–נאורו בוויקישיתוף Japan-Nauru Relations (Basic Data), אתר משרד החוץ של יפן Embassy of Japan to the Republic of Nauru 在ナウル日本国大使館, שגרירות יפן לנאורו